Laima

Layma  Latviyanın ən böyük qənnadı məmulatları istehsalçısıdır və baş ofisi Riqada yerləşir. O, Latviya mifologiyasında taleyin ilahəsi olan Laymanın adını daşıyır.

 Tarix 
Şirkətin fəaliyyətə başlaması 19-cu əsrə,  şirkətinin Rusiya imperiyasının Baltikyanı əyalətlərində ən böyük qənnadı istehsalçılarından biri olduğu vaxta təsadüf edir. Sonralar Rusiya bazarlarının itirilməsinə baxmayaraq, şirkət 1918-ci ildə Latviyanın müstəqillik əldə etməsindən sonra ölkə daxilində öz iqtisadi mövqeyini qoruyub saxlaya bildi.https://web.archive.org/web/20190421111401/http://gramatas.lndb.lv/periodika2-viewer/view/index-dev.html?lang=fr#panel:pp%7Cissue:/g_001_0302015606%7Carticle:DIVL7806%7Cpage:766%7Cquery:LatvijasKreditbanka%7CissueType:B

Şirkətin indiki adı 1925-ci ildə iki qardaş Eliyahu və Leonid Fromençenko (həmçinin Fromçenko olaraq yazılır) ilə birləşdikdən sonra qəbul edilmişdir. 1933-cü ildə Eliyahu Fromçenko İsrailin Ramat-Qan şəhərində "Elite" adı altında şirkətini qurdu.

1937-ci ildə şirkət Latviya hökumətinə satıldı. Həm 1930-cu illərdə, həm də Latviya SSR dövründə Layma Latviyada əsas şokolad istehsalçısı idi. Həmin dövrdə  (sonralar Uzvara adlandırıldı) bərk konfetlərin əsas istehsalçısı idi.

1990-cı illərdə Latviya müstəqilliyini bərpa etdikdən sonra Layma həm Uzvara, həm də peçenye, vafli və tort istehsalçısı olan Staburadze şirkətləri ilə birləşərək Layma adı altında vahid şirkətə çevrildi.

 Korporativ işlər 
Litvanın Karuna, İsveçin Marabou və Norveçin Freia kimi yerli brendlərinin oxşar regional istehsalçılarından fərqli olaraq, Layma Kraft Foods kimi beynəlxalq şirkət tərəfindən satın alınmadı. Laymanın sahibliyinə yerli iş adamı Daumants Vitolsa məxsus Nordic Food şirkəti nəzarət edir. 2006-cı ilin dekabrında Laima səhmlərini Riqa Fond Birjasına təqdim etdikdən sonra onun faktiki sahibləri şirkəti 13 iyul 2007-ci ildə bazardan çıxararaq yenidən özəlləşdirməyə qərar verdilər. Lakin şirkət 2014-cü ilin avqustunda Orkla Group tərəfindən alındı.

 Brendin tanınması 
Laymanın hazırkı çeşidləri arasında ən uzun tarixə malik məhsul resepti 1937-ci ildən bəri dəyişməz qalan Serenad şokolad konfetidir.

Riqanın əsas görməli yerlərindən biri Azadlıq abidəsi yaxınlığında Layma saatı yerləşdirilmişdir. Bu, Riqada insanlar üçün ənənəvi görüş yeridir.

2007-ci ildə Layma reklam jesti olaraq Riqa körfəzindəki Ruhnu adasının sakinlərinə 40 kq-lıq ayı heykəli formasında şokolad paylaşdırdı. Bu jest çox ehtimal olunur ki, Latviyadan Estoniya adasına üzən qonur ayını simvolizə edirdi.

 İstinadlar 
Kateqoriya:Riqa
Kateqoriya:Latviya iqtisadiyyatı
Kateqoriya:Şirniyyat sənayesi

 Xarici keçidlər 

  (in Latvian, Russian and English)
 Images of Laima wrapper designs throughout the decades

Kateqoriya:"Qırmızı əmək bayrağı" ordeni ilə təltif edilən təşkilatlar